Maria Melin

Maria Liisa Melin (o.s. Korpikoski, 22. kesäkuuta 1948 Kurikka – 26. heinäkuuta 2013 Helsinki) oli suomalainen yksityisyrittäjä ja julkisuuden henkilö. Hän työskenteli ravintola- ja kiinteistöalalla. Melin oli eräs Suomen tunnetuimmista seurapiirihahmoista 1980-luvulla, eritoten hänet muistetaan yhtenä Itsenäisyyspäivän vastaanoton kuvatuimmista vieraista.

Maria Melin avioitui kansanedustaja Ingvar S. Melinin kanssa 1973. Pariskunnalle syntyi lapset Peter (1973), Mikael (1975) ja Linda (1977). Melin yritti itsekin politiikkaan: hän oli RKP:n kunnallisvaaliehdokkaana Helsingissä vuosina 1988 ja 1992, muttei tullut valituksi. Melin ja hänen miehensä Ingvar S. Melin muuttivat erilleen, mutta eivät koskaan virallisesti eronneet. Maria Melinin elämänkumppanina 1990-luvulta lähtien oli arkkitehti Vladimir Tomevski (k. 2013).

Melin näytteli Vääpeli Körmyn vaimoa viidessä Körmy-elokuvassa vuosina 1990–1997.

Ingvar S. Melinin ja hänen puolisonsa Maria Melinin viimeinen leposija on Kulosaaren hautausmaalla, korttelissa 18.

Lähteet

Aiheesta muualla 

MTV3.fi

Suomalaiset yrittäjät
Suomalaiset julkisuuden henkilöt
Vuonna 1948 syntyneet
Vuonna 2013 kuolleet